CELEX: 52018PC0264
Language: mt
Date: 2018-05-07
Title: Proposta għal REGOLAMENT TAL-KUNSILL li jemenda r-Regolament (UE) Nru 1388/2013 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali

IL-KUMMISSJONI EWROPEA
            Brussell, 7.5.2018
            COM(2018) 264 final
            2018/0125(NLE)
            Proposta għal
            REGOLAMENT TAL-KUNSILL
            li jemenda r-Regolament (UE) Nru 1388/2013 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               •Raġunijiet u għanijiet tal-proposta
            
            
               
                  Ċertu prodotti jeħtieġu kwoti tariffarji awtonomi meta l-produzzjoni tagħhom fl-Unjoni Ewropea ma tkunx tlaħħaq mal-ħtiġijiet tal-industriji li jużawhom fl-Unjoni. Jenħtieġ li l-kwoti tariffarji tal-Unjoni jinfetħu b’rati ta’ dazju żero jew imnaqqsa għall-volumi x-xierqa, mingħajr ma jfixklu s-swieq ta’ dawn il-prodotti.
               
               
                  Fis-17 ta’ Diċembru 2013, il-Kunsill tal-Unjoni Ewropea adotta r-Regolament (UE) Nru 1388/2013 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali biex id-domanda tal-Unjoni għall-prodotti inkwistjoni tkun tista’ tiġi ssodisfata bl-iżjed kundizzjonijiet favorevoli.
               
               
                  Ir-Regolament jiġi aġġornat kull sitt xhur biex jakkomoda l-ħtiġijiet tal-industrija tal-Unjoni. Il-Kummissjoni, megħjuna mill-Grupp dwar il-Kwistjonijiet ta’ Ekonomija Tariffarja, eżaminat it-talbiet kollha tal-Istati Membri għal dazji tal-kwoti tariffarji awtonomi.
               
               
                  Wara dan l-eżami, il-Kummissjoni tqis li l-ftuħ tal-kwoti tariffarji awtonomi huwa ġġustifikat għal xi prodotti ġodda li bħalissa mhumiex elenkati fl-Anness tar-Regolament tal-Kunsill (UE) Nru 1388/2013. Fir-rigward ta’ xi prodotti oħra, trid tiġi modifikata d-deskrizzjoni tal-prodott biex jitqiesu l-aħħar żviluppi tekniċi jew irid jiġi aġġustat il-volum tal-kwota inizjali.
               
            
            
               •Konsistenza mad-dispożizzjonijiet eżistenti fil-qasam ta’ politika
            
            
               Din il-proposta la taffettwa lill-pajjiżi li għandhom ftehim kummerċjali preferenzjali mal-Unjoni, u lanqas lill-pajjiżi kandidati jew lill-kandidati potenzjali għal ftehimiet preferenzjali mal-Unjoni (eż. is-Sistema Ġeneralizzata ta’ Preferenzi; is-sistema ta’ kummerċ tal-grupp tal-Afrika, il-Karibew u l-Paċifiku; il-Ftehimiet ta’ Kummerċ Ħieles).
            
            
               •Konsistenza ma’ politiki oħra tal-Unjoni
            
            
               
                  Il-proposta tikkonforma mal-politiki tal-Unjoni dwar l-agrikoltura, il-kummerċ, l-intrapriżi, l-iżvilupp, l-ambjent u r-relazzjonijiet esterni.
               
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               •Bażi ġuridika
            
            
               
                  Il-bażi ġuridika ta’ din il-proposta hija l-Artikolu 31 tat-Trattat dwar il-Funzjonament tal-Unjoni Ewropea (TFUE).
               
            
            
               •Sussidjarjetà (għall-kompetenza mhux esklużiva)
            
            
               Il-proposta taqa’ taħt il-kompetenza esklużiva tal-Unjoni. Għalhekk, il-prinċipju tas-sussidjarjetà ma japplikax.
            
            
               •Proporzjonalità
            
            
               
                  Il-proposta tikkonforma mal-prinċipju tal-proporzjonalità. Il-miżuri previsti jikkonformaw mal-prinċipji għas-simplifikazzjoni tal-proċeduri għall-operaturi involuti fil-kummerċ barrani, kif iddikjarat fil-Komunikazzjoni tal-Kummissjoni dwar is-sospensjonijiet u l-kwoti tariffarji awtonomi
                     1
                  . Dan ir-Regolament ma jmurx lil hinn minn dak li hu meħtieġ biex jinkisbu l-għanijiet li jridu jintlaħqu skont l-Artikolu 5(4) tat-Trattat dwar l-Unjoni Ewropea (TUE).
               
            
            
               •Għażla tal-istrument
            
         
         
            
               Skont l-Artikolu 31 tat-Trattat dwar il-Funzjonament tal-Unjoni Ewropea (TFUE), “Id-dazji tat-Tariffa Doganali Komuni għandhom jkunu stabbiliti mill-Kunsill li jaġixxi fuq proposta mill-Kummissjoni”. Għalhekk, l-istrument ix-xieraq huwa regolament. 
            
            
               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
            
               •Evalwazzjonijiet ex post/kontrolli tal-idoneità tal-leġiżlazzjoni eżistenti
            
            
               
                  L-iskema tal-kwoti tariffarji awtonomi kienet parti minn studju ta’ evalwazzjoni li sar fl-2013 dwar is-sospensjonijiet tariffarji awtonomi
                     2
                  .
               
               
                  Dan għaliex iż-żewġ miżuri huma simili, ħlief għall-fatt li l-kwoti jillimitaw il-volumi tal-importazzjonijiet. L-evalwazzjoni kkonkludiet li r-raġuni fundamentali għall-iskema għadha valida. L-iffrankar tal-ispejjeż għan-negozji tal-Unjoni li jimpurtaw oġġetti skont l-iskema jista’ jkun sinifikanti. Barra minn hekk, skont il-prodott, il-kumpanija u s-settur ikkonċernati, dan l-iffrankar jista’ jwassal għal benefiċċji usa’, bħall-ixprunar tal-kompetittività, it-titjib fl-effiċjenza tal-metodi ta’ produzzjoni u l-ħolqien jew iż-żamma tal-impjiegi fl-Unjoni. Id-dettalji tal-iffrankar ta’ dan ir-Regolament jinsabu fid-dikjarazzjoni finanzjarja leġiżlattiva mehmuża.
               
            
            
               •Konsultazzjonijiet mal-partijiet ikkonċernati
            
            
               Il-Grupp dwar il-Kwistjonijiet ta’ Ekonomija Tariffarja, li jikkonsisti minn delegazzjonijiet mill-Istati Membri kollha u mit-Turkija, għen lill-Kummissjoni biex tivvaluta din il-proposta. Il-grupp iltaqa’ tliet darbiet qabel ma ntlaħaq ftehim dwar il-bidliet f’din il-proposta.
            
            
               Kull talba (ġdida, jew għal emenda) ġiet ivvalutata bir-reqqa. B’mod partikolari eżamina kull każ biex jiżgura li ma kinitx qed tikkawża xi ħsara lill-produtturi tal-Unjoni u li kienet qed isaħħaħ u tikkonsolida l-kompetittività tal-produzzjoni tal-Unjoni. Il-membri tal-Grupp dwar il-Kwistjonijiet ta’ Ekonomija Tariffarja wettqu l-valutazzjoni permezz ta’ diskussjonijiet, u l-Istati Membri kkonsultaw lill-industriji, lill-assoċjazzjonijiet, lill-kmamar tal-kummerċ ikkonċernati u partijiet ikkonċernati oħra involuti.
            
            
               Il-kwoti kollha elenkati kienu s-suġġett ta’ ftehimiet jew ta’ kompromessi milħuqa fid-diskussjonijiet li saru tal-Grupp dwar il-Kwistjonijiet ta’ Ekonomija Tariffarja. Ma ssemma l-ebda riskju potenzjalment serju b’konsegwenzi irreversibbli.
            
            
               •Valutazzjoni tal-impatt
            
            
               L-emenda proposta hija ta’ natura purament teknika u tikkonċerna biss il-kopertura tal-kwoti elenkati fl-Anness tar-Regolament (UE) Nru 1388/2013. Għalhekk ma saret l-ebda valutazzjoni tal-impatt għal din il-proposta.
            
            
               •Drittijiet fundamentali
            
            
               
                  Il-proposta ma għandha l-ebda konsegwenza fuq id-drittijiet fundamentali.
               
            
            
               4.IMPLIKAZZJONIJIET BAĠITARJI
            
            
               Din il-proposta ma għandha l-ebda impatt finanzjarju fuq in-nefqa iżda għandha impatt finanzjarju fuq id-dħul li jwassal għal ammont totali ta’ dazji doganali mhux miġbura ta’ madwar EUR 0.8 miljun kull sena. L-effett negattiv fuq ir-riżorsi proprji tradizzjonali tal-baġit huwa ta’ EUR 0.6 miljun kull sena (80 % ta’ EUR 0.8 miljun kull sena).
            
            
               It-telf tad-dħul f’riżorsi proprji tradizzjonali għandu jiġi kkumpensat bl-Introjtu Nazzjonali Gross (ING) tal-Istati Membri abbażi tal-kontribuzzjonijiet għar-riżorsi.
            
            
               5.ELEMENTI OĦRA
            
            
               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rappurtar
            
            
               
                  Il-miżuri proposti huma ġestiti fil-qafas tat-Tariffa Integrata tal-Unjoni Ewropea (TARIC) u applikati mill-amministrazzjonijiet doganali tal-Istati Membri.
               
            
            
               2018/0125 (NLE)
            
         
         
            
               Proposta għal
            
            
               REGOLAMENT TAL-KUNSILL
            
            
               li jemenda r-Regolament (UE) Nru 1388/2013 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 31 tiegħu,
            
            
               Wara li kkunsidra l-proposta tal-Kummissjoni Ewropea,
            
            
               Billi:
            
            
               (1)Biex tiġi żgurata l-provvista suffiċjenti u mingħajr interruzzjoni ta’ ċerti prodotti agrikoli u industrijali li ma jiġux prodotti fi kwantitajiet biżżejjed fl-Unjoni u b’hekk jiġi evitat kull tfixkil fis-suq għal dawk il-prodotti, infetħu kwoti tariffarji awtonomi bir-Regolament tal-Kunsill (UE) Nru 1388/2013
                  3
               . Il-prodotti li ma jaqbżux dawk il-kwoti tariffarji jistgħu jiġu importati fl-Unjoni b’rati ta’ dazju mnaqqsa jew żero.
            
            
               (2)Peress li huwa fl-interess tal-Unjoni u wara li jitqies il-fatt li prodotti identiċi, ekwivalenti jew sostituti ma jiġux prodotti fi kwantitajiet biżżejjed fl-Unjoni, jeħtieġ li jinfetħu l-kwoti tariffarji b’rati ta’ dazju żero għall-kwantitajiet xierqa fir-rigward ta’ seba’ prodotti ġodda li huma elenkati fl-Anness I ta’ dan ir-Regolament. 
            
            
               (3)Jenħtieġ li jiżdiedu l-volumi tal-kwota fil-każ ta’ tmien prodotti addizzjonali bin-numri tal-ordni 09.2700, 09.2624, 09.2647, 09.2648, 09.2682, 09.2696, 09.2697 u 09.2643, billi din żieda hija fl-interess tal-operaturi ekonomiċi tal-Unjoni. Jenħteġ li tiġi emendata d-deskrizzjoni fil-każ ta’ tliet prodotti bin-numri tal-ordni 09.2676, 09.2876 u 09.2721.
            
            
               (4)Għaldaqstant, jenħtieġ li r-Regolament (UE) Nru 1388/2013 jiġi emendat skont dan. Sabiex tiġi evitata kwalunkwe interruzzjoni fl-applikazzjoni tal-iskema tal-kwoti, jenħtieġ li l-bidliet fir-rigward tal-kwoti għall-prodotti kkonċernati previsti f’dan ir-Regolament japplikaw mill-1 ta’ Lulju 2018. Għaldaqstant jenħtieġ li dan ir-Regolament jidħol fis-seħħ b’urġenza, 
            
            
               ADOTTA DAN IR-REGOLAMENT:
            
            
               Artikolu 1
            
            
               Fl-Anness tar-Regolament (UE) Nru 1388/2013, it-tabella hija emendata kif ġej:
            
            
               (1)fl-ewwel kolonna jitħassru l-asterisks (*) kollha;
            
            
               (2)
                     ir-ringieli għall-kwoti tariffarji bin-numri tal-ordni 09.2726, 09.2728, 09.2684, 09.2730, 09.2732, 09.2734 u 09.2736 stabbiliti fl-Anness I ta’ dan ir-Regolament jiddaħħlu skont l-ordni tal-kodiċijiet NM indikati fit-tieni kolonna ta’ dik it-tabella;
            
            
               (3)
                     ir-ringieli għall-kwoti tariffarji bin-numri tal-ordni 09.2700, 09. 2624, 09.2647, 09.2648, 09.2682, 09.2696, 09.2697, 09.2676, 09.2876, 09.2721 u 09.2643 huma sostitwiti bir-ringieli korrispondenti stabbiliti fl-Anness II ta’ dan ir-Regolament.
            
            
               Artikolu 2
            
            
               Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Għandu japplika mill-1 ta’ Lulju 2018.
            
         
         
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
            
               DIKJARAZZJONI FINANZJARJA LEĠIŻLATTIVA
            
            
               1.
                     ISEM IL-PROPOSTA:
            
            
               Ir-Regolament tal-Kunsill li jemenda r-Regolament (UE) Nru 1388/2013 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali
            
            
               2.
                     LINJI BAĠITARJI
            
            
               Kapitolu u Artikolu:
                  Il-Kapitolu 1 2 u l-Artikolu 1 2 0 - Dazji doganali u dazji oħra msemmija fil-punt (a) tal-Artikolu 2(1) tad-Deċiżjoni 2014/335/UE, Euratom;
            
            
               Ammont ibbaġitjat għas-sena 2018 (22 844 000 000 EUR)
            
            
               3.
                     IMPATT FINANZJARJU
            
            
               ◻
                     Il-proposta ma għandha l-ebda implikazzjoni finanzjarja
            
            
               X
                     Il-proposta ma għandha l-ebda impatt finanzjarju fuq in-nefqa iżda għandha impatt finanzjarju fuq id-dħul. L-effett huwa kif ġej:
            
            
               (miljuni ta’ EUR aġġustati ’l fuq għal pożizzjoni deċimali waħda)
            
            
                     
                        Linja baġitarja
                     
                  
                  
                     
                        Dħul
                           4
                        
                     
                  
                  
                     
                        Perjodu ta’ sitt xhur li jibda minn jj/xx/ssss
                     
                  
                  
                     
                        [Sena: it-tieni nofs tal-2018]
                     
                  
               
                     
                        L-Artikolu 120
                     
                  
                  
                     
                        Impatt fuq ir-riżorsi proprji
                     
                  
                  
                     
                        01/07/2018
                     
                  
                  
                     
                        - 0,6
                     
                  
               
            
               L-Anness I fih 7 prodotti ġodda. Id-dazji mhux miġbura li jikkorrispondu għal dawn il-kwoti, ikkalkulati abbażi tat-tbassir tal-Istat Membru li għamel it-talba għall-perjodu ta’ bejn l-1 ta’ Lulju 2018 u l-31 ta’ Diċembru 2018, jammontaw għal EUR 0,6 miljun. 
            
            
               Abbażi ta’ dan ta’ hawn fuq, l-impatt fuq it-telf ta’ dħul għall-baġit tal-UE li jirriżulta minn dan ir-Regolament huwa stmat li se jkun ta’ EUR 700 820 (ammont gross, inklużi l-kostijiet tal-ġbir) x 0,8 = EUR 560 656 kull semestru (ammont nett).
            
            
               4.
                     MIŻURI KONTRA L-FRODI
            
            
               Se jsiru kontrolli fuq l-użu aħħari ta’ wħud mill-prodotti koperti b’dan ir-Regolament tal-Kunsill skont l-Artikolu 254 tar-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni.
            
         
         
            
                  
                     (1)
                  
                        ĠU C 363, 13.12.2011, p. 6.
               
               
                  
                     (2)
                  
                        
                  http://ec.europa.eu/taxation_customs/common/publications/studies/index_en.htm
               
               
                  
                     (3)
                  
                        Ir-Regolament tal-Kunsill (UE) Nru 1388/2013 tas-17 ta’ Diċembru 2013 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali u li jħassar ir-Regolament (KE) Nru 7/2010 (ĠU L 354, 28.12.2013, p. 319). 
               
               
                  
                     (4)
                  
                        Għar-riżorsi proprji tradizzjonali (id-dazji agrikoli, l-imposti fuq iz-zokkor, id-dazji doganali), l-ammonti indikati jridu jkunu ammonti netti, jiġifieri l-ammonti grossi wara li minnhom jitnaqqsu 20 % tal-kostijiet tal-ġbir.
               
            
      
    ---documentbreak--- 
      
         
               IL-KUMMISSJONI EWROPEA
            Brussell,7.5.2018
            COM(2018) 264 final
            ANNESSI
            tal-
            Proposta għal Regolament tal-Kunsill
            li jemenda r-Regolament (UE) Nru 1388/2013 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali
            
               
         
         
            
               ANNESS I
            
            
            
               Fit-tabella tal-Anness tar-Regolament (UE) Nru 1388/2013, ir-ringieli li ġejjin jiddaħħlu skont l-ordni tal-kodiċijiet NM indikati fit-tieni kolonna ta' dik it-tabella:
            
            
                     
                        Nru ta' l-Ordni
                     
                  
                  
                     
                        Il-kodiċi tan-NM
                     
                  
                  
                     
                        TARIC
                     
                  
                  
                     
                        Deskrizzjoni
                     
                  
                  
                     
                        Il-perjodu tal-kwota
                     
                  
                  
                     
                        L-ammont tal-kwota 
                     
                  
                  
                     
                        Il-kwota tad-dazji (%)
                     
                  
               
                     
                        '09.2726
                     
                  
                  
                     
                        ex 2906 11 00
                     
                  
                  
                     
                        10
                     
                  
                  
                     
                        Levomentol (INN) (CAS RN  5–2216–51)
                     
                  
                  
                     
                        01.07. - 31.12.
                     
                  
                  
                     
                        185 tunnellata
                     
                  
                  
                     
                        0 %'
                     
                  
               
                     
                        '09.2728
                     
                  
                  
                     
                        ex 2915 90 70
                     
                  
                  
                     
                        85
                     
                  
                  
                     
                        Etil trifluworoaċetat (CAS RN 383-63-1)
                     
                  
                  
                     
                        01.07. - 31.12.
                     
                  
                  
                     
                        200 tunnellata
                     
                  
                  
                     
                        0 %'
                     
                  
               
                     
                        '09.2684
                     
                  
                  
                     
                        ex 2916 39 90
                     
                  
                  
                     
                        28
                     
                  
                  
                     
                        Klorur ta' 2,5-dimetilfenilaċetil (CAS RN 55312-97-5)
                     
                  
                  
                     
                        01.07. - 31.12.
                     
                  
                  
                     
                        125 tunnellata
                     
                  
                  
                     
                        0 %'
                     
                  
               
                     
                        '09.2730
                     
                  
                  
                     
                        ex 2921 59 90
                     
                  
                  
                     
                        80
                     
                  
                  
                     
                        4,4’-Metanedildianilina (CAS RN 101-77-9) fil-forma ta’ bċejjeċ żgħar, biex jintużaw fil-manifattura ta’ prepolimeri
                     
                     
                         (2)
                     
                  
                  
                     
                        01.07. - 31.12.
                     
                  
                  
                     
                        100 tunnellata
                     
                  
                  
                     
                        0 %'
                     
                  
               
                     
                        '09.2732
                     
                  
                  
                     
                        ex 2933 39 99
                     
                  
                  
                     
                        66
                     
                  
                  
                     
                        Fluażinam (ISO) (CAS RN  6–79622–59), b’purità f’piż ta’ 98,5 % jew aktar
                     
                  
                  
                     
                        01.07. - 31.12.
                     
                  
                  
                     
                        100 tunnellata
                     
                  
                  
                     
                        0 %'
                     
                  
               
                     
                        '09.2734
                     
                  
                  
                     
                        ex 7409 19 00
                     
                  
                  
                     
                        20
                     
                  
                  
                     
                        Pjanċi jew folji li jikkonsistu minn
                     
                     
                  
                  
                     
                        01.07. - 31.12.
                     
                  
                  
                     
                        3 500 000 biċċa
                     
                  
                  
                     
                        0 %'
                     
                  
               
                     
                        '09.2736
                     
                  
                  
                     
                        ex 7607 11 90
                     
                  
                  
                     
                        83
                     
                  
                  
                     
                        Strixxa liga jew fojl tal-aluminju u tal-manjeżju:
                     
                     
                        għall-użu fil-manifattura ta’ slats għall-blinds
                     
                     
                         (2)
                     
                  
                  
                     
                        01.07. - 31.12.2018
                     
                  
                  
                     
                        300 tunnellata
                     
                  
                  
                     
                        0 %'
                     
                  
               
            
                     
                        (2)
                     
                  
                  
                     
                        Is-sospensjoni tad-dazji hija soġġetta għal superviżjoni doganali tal-użu finali f’konformità mal-Artikolu 254 tar-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni  (ĠU L 269, 10.10.2013, p. 1).
                     
                  
               
               ANNESS II
            
            
            
               Fit-tabella tal-Anness tar-Regolament (UE) Nru 1388/2013, ir-ringieli għall-kwoti tariffarji bin-numri tal-ordni 09.2700, 09.2624, 09.2647, 09.2648, 09.2682, 09.2696, 09.2697, 09.2676, 09.2876, 09.2721 u 09.2643 jinbidlu b'dan li ġej:
            
            
                     
                        Nru ta' l-Ordni
                     
                  
                  
                     
                        Il-kodiċi tan-NM
                     
                  
                  
                     
                        TARIC
                     
                  
                  
                     
                        Deskrizzjoni
                     
                  
                  
                     
                        Il-perjodu tal-kwota
                     
                  
                  
                     
                        L-ammont tal-kwota 
                     
                  
                  
                     
                        Il-kwota tad-dazji (%)
                     
                  
               
                     
                        '09.2700
                     
                  
                  
                     
                        ex 2905 12 00
                     
                  
                  
                     
                        10
                     
                  
                  
                     
                        Propan-1-ol(alkoħol propiliku) (CAS RN 71-23-8)
                     
                  
                  
                     
                        01.01. - 31.12.
                     
                  
                  
                     
                        15 000 tunnellata
                     
                  
                  
                     
                        0 %'
                     
                  
               
                     
                        '09.2624
                     
                  
                  
                     
                        2912 42 00
                     
                  
                  
                     
                  
                  
                     
                        Ethylvanillin (3-ethoxy-4-hydroxybenzaldehyde) (CAS RN 121-32-4) 
                     
                  
                  
                     
                        01.01. - 31.12.
                     
                  
                  
                     
                        1 950 tunnellata
                     
                  
                  
                     
                        0 %'
                     
                  
               
                     
                        '09.2647
                     
                  
                  
                     
                        ex 2918 29 00
                     
                  
                  
                     
                        80
                     
                  
                  
                     
                        Tetrakis(3-(3,5-di-terz-butil-4-idrossifenil)propjonat) tal-pentaeritritol (CAS RN 6683-19-8)
                     
                     
                        biex jintuża fil-manifattura ta' pakketti ta' stabilizzatur wieħed għall-proċessar tal-PVC ibbażati fuq taħlitiet tat-trab
                     
                     
                         (2)
                     
                  
                  
                     
                        01.01. - 31.12.
                     
                  
                  
                     
                        140 tunnellata
                     
                  
                  
                     
                        0 %'
                     
                  
               
                     
                        '09.2648
                     
                  
                  
                     
                        ex 2920 90 10
                     
                  
                  
                     
                        70
                     
                  
                  
                     
                        Sulfat tad-Dimetil (CAS RN 77-78-1)
                     
                  
                  
                     
                        01.01. - 31.12.
                     
                  
                  
                     
                        18 000 tunnellata
                     
                  
                  
                     
                        0 %'
                     
                  
               
                     
                        '09.2682
                     
                  
                  
                     
                        ex 2921 41 00
                     
                  
                  
                     
                        10
                     
                  
                  
                     
                        Anilina ta' purità ta' 99 % jew aktar fil-piż (CAS RN 62-53-3)
                     
                  
                  
                     
                        01.01. - 31.12.
                     
                  
                  
                     
                        150 000 tunnellata
                     
                  
                  
                     
                        0 %'
                     
                  
               
                     
                        '09.2696
                     
                  
                  
                     
                        ex 2932 20 90
                     
                  
                  
                     
                        25
                     
                  
                  
                     
                        Dekan-5-olid (CAS RN 705-86-2)
                     
                  
                  
                     
                        01.01. - 31.12.
                     
                  
                  
                     
                        6 000 kg
                     
                  
                  
                     
                        0 %'
                     
                  
               
                     
                        '09.2697
                     
                  
                  
                     
                        ex 2932 20 90
                     
                  
                  
                     
                        30
                     
                  
                  
                     
                        Dodekan-5-olid (CAS RN 713-95-1)
                     
                  
                  
                     
                        01.01. - 31.12.
                     
                  
                  
                     
                        6 000 kg
                     
                  
                  
                     
                        0 %'
                     
                  
               
                     
                        '09.2676
                     
                  
                  
                     
                        ex 3204 17 00
                     
                  
                  
                     
                        14
                     
                  
                  
                     
                        Preparazzjonijiet ibbażati fuq Koloranti C.I. Pigment Red 48:2 (CAS RN 7023-61-2)  b’kontenut ta’ 60 %  jew iżjed, iżda b’inqas minn 85 % bil-piż
                     
                  
                  
                     
                        01.01. - 31.12.
                     
                  
                  
                     
                        50 tunnellata
                     
                  
                  
                     
                        0 %'
                     
                  
               
                     
                        '09.2876
                     
                  
                  
                     
                        ex 3811 29 00
                     
                  
                  
                     
                        55
                     
                  
                  
                     
                        Additivi li jikkonsistu fi prodotti tar-reazzjoni ta' difenilammina unoneni ramifikati bi:
                     
                     
                        użati għall-manifattura taż-żjut lubrifikanti
                     
                     
                         (2)
                     
                  
                  
                     
                        01.01. - 31.12.
                     
                  
                  
                     
                        900 tunnellata
                     
                  
                  
                     
                        0 %'
                     
                  
               
                     
                        '09.2721
                     
                  
                  
                     
                        ex 5906 99 90
                     
                  
                  
                     
                        20
                     
                  
                  
                     
                        Drapp tat-tessut bil-lastiku minsuġ u laminat bil-karatteristiċi li ġejjin:
                     
                     
                        użat għall-manifattura tas-saqaf li jitla’ u jinżel tal-vetturi bil-mutur
                     
                     
                         (2)
                     
                  
                  
                     
                        01.01. - 31.12.
                     
                  
                  
                     
                        375 000 m²
                     
                  
                  
                     
                        0 %'
                     
                  
               
                     
                        '09.2643
                     
                  
                  
                     
                        ex 8504 40 82
                     
                  
                  
                     
                        30
                     
                  
                  
                     
                        Pjanċi bis-sokits għall-għoti tal-elettriku li jintuża fil-manifattura ta’ oġġetti li jaqgħu taħt l-intestatura 8521 u 8525
                     
                     
                         (2)
                     
                  
                  
                     
                        01.01. - 31.12.
                     
                  
                  
                     
                        15 000 000 biċċa
                     
                  
                  
                     
                        0 %'
                     
                  
               
            
                     
                        (2)
                     
                  
                  
                     
                        Is-sospensjoni tad-dazji hija soġġetta għal superviżjoni doganali tal-użu finali f’konformità mal-Artikolu 254 tar-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni  (ĠU L 269, 10.10.2013, p. 1).